গাব্বা
ব্রিসবেন ক্রিকেট গ্রাউন্ড (ইংরেজি: Brisbane Cricket Ground) অস্ট্রেলিয়ার কুইন্সল্যান্ড প্রদেশের রাজধানী ব্রিসবেনের বৃহৎ আকৃতির ক্রিকেট স্টেডিয়াম। সচরাচর এ স্টেডিয়ামটি গাব্বা নামেই সর্বাধিক পরিচিত। কুইন্সল্যান্ডের উপকণ্ঠে ওলুংগাব্বা এলাকার নাম অনুসারে ‘গাব্বা’ নামের উৎপত্তি হয়েছে। ৪২,০০০ দর্শক ধারণ ক্ষমতাসম্পন্ন স্টেডিয়ামটি ১৮৯৫ সালে প্রতিষ্ঠিত হয়।